Diari Oficial de la Generalitat Valenciana


Sumari del DOGV 6447, del 27-01-2011 (2011/626)

Informació pública de la modificació puntual del Pla General d'Ordenació Urbana, relativa al canvi de destí de la dotació pública AD-LO/344 (garatge anglés) i de la dotació privada TD-RA\*/164 (asil) i les correccions d'ajustament amb els plànols d'ordenació i volumetria en l'illa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6447

Data del DOGV
:   27-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/626


Data del document
:   12-01-2011

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Informació pública de la modificació puntual del Pla General d'Ordenació Urbana, relativa al canvi de destí de la dotació pública AD-LO/344 (garatge anglés) i de la dotació privada TD-RA\*/164 (asil) i les correccions d'ajustament amb els plànols d'ordenació i volumetria en l'illa. [2011/626]  
El Ple de l'Ajuntament de Castelló de la Plana, en sessió ordinària celebrada el dia 22 de desembre de 2010, va adoptar, entre altres, l'acord següent:  
«Vist l'expedient que s'està tramitant per a l'aprovació de la modificació puntual del Pla General d'Ordenació Urbana relatiu al canvi de destí de la dotació pública AD-LO/344 (garatge anglés) i de la dotació privada TD-RA\*/164 (asil), del qual es desprén que:  
1. En data 2 de juliol de 1992 es va aprovar la modificació puntual del Pla General d'Ordenació Urbana de 1984, per la qual es qualificava com a ús dotacional ZU-M a la parcel·la situada en el carrer Escultor Viciano, cantó amb el carrer Lluís Vives («garatge anglés»). Així mateix, el Pla General de l'any 2000 va mantindre la qualificació de dotacional públic per a ús administratiu AD-LO/344 d'aquesta parcel·la i va fixar com a sistema d'obtenció el d'expropiació.  
Transcorregut el termini legalment establit, pels propietaris d'aquest immoble s'ha instat, en diverses ocasions, que l'Ajuntament inicie el corresponent expedient d'expropiació o, si és el cas, es modifique la seua qualificació.  
2. D'altra banda, l'Ajuntament de Castelló de la Plana va adquirir l'any 2004 la propietat de l'antic asil de les Germanetes dels Ancians Desemparats, situat en el carrer Governador Bermúdez de Castro cantó amb l'avinguda del Mar, qualificat com a ús dotacional privat TD-RA\*/164.  
3. La modificació proposada té per objecte el canvi de destí d'aquestes dotacions, de manera que la dotació pública AD-LO/344 (garatge anglés), passe a ser de destí privat UO-ZB-KE-CZ\*/344 i la dotació privada TD-RA\*/164 (asil) passe a ser de destí públic AD-LO/164 i, Tenint en compte que:  
I. La qualificació de la parcel·la AD-LO/344 (garatge anglés) com a dotacional pública l'any 1992 tenia com a fonament l'obtenció, per part de l'Ajuntament, de sòl en el centre de la ciutat on ubicar serveis de caràcter dotacional públic. No obstant això, amb l'adquisició municipal de l'immoble situat en el carrer Governador Bermúdez de Castro (asil), d'una superfície cinc vegades major a l'anterior, es cobrix aquesta necessitat en el centre de la ciutat.   
Amb la modificació proposada, el balanç de sòl de destí públic s'incrementa ja que passa de tindre una previsió de 985 m² a 4.987 m², la qual cosa suposa un increment de 4.002 m² de sòl per a equipaments públics. D'altra banda, les condicions urbanes de la parcel·la AD-LO/344 (garatge anglés) permeten al seu propietari que per la seua superfície i privilegiada ubicació en el centre de la ciutat, puga desenvolupar en ella els usos següents: educativocultural, sociorecreatiu i/o esportiu, residencial, sanitari, religiós o d'infraestructures i serveis urbans.  
A més, amb la present modificació es realitzen algunes correccions d'ajust en els plans d'ordenació detallada i de volumetria en illes ja que s'ha advertit una xicoteta discrepància entre els dos.  
II. El contingut de la present modificació no altera les directrius del Pla General ja que no suposa un canvi en la classificació i qualificació del sòl, perquè continua sent sòl urbà i qualificat com a dotacional. Amb la modificació proposada es manté l'ús dotacional en ambdós casos, canviant únicament el destí previst pel Pla General i mantenint les condicions de qualitat, funcionalitat, capacitat i coherència amb el model urbanístic que el Pla General havia establit.  
La solució proposada no incrementa ni l'edificabilitat lucrativa ni la residencial i no altera l'equilibri de les dotacions públiques, a les quals es referix l'article 94 de la Llei Urbanística Valenciana, fins i tot les arriba a incrementar, atés que la parcel·la amb el nou destí dotacional públic de l'«asil» té una superfície i una edificabilitat superior a la del «garatge anglés».  
III. De conformitat amb el que establix l'article 37.1 de la Llei Urbanística Valenciana en relació amb l'article 120 del Reglament d'Ordenació i Gestió Territorial, les modificacions proposades afecten determinacions que tenen la consideració d'ordenació detallada, però no afecten a cap dels elements de l'ordenació estructural enumerats per l'article 36 de la Llei Urbanística Valenciana.  
IV. Els articles 142 a 154 del Reglament d'Ordenació i Gestió Territorial regulen el contingut i característiques dels documents que integren un Pla General. Els documents que integren el projecte de modificació són memòria informativa, memòria justificativa, normes urbanístiques i plans d'informació i ordenació en què s'arrepleguen les modificacions introduïdes i un annex en què figura la modificació puntual del Pla General d'Ordenació Urbana de 1984.  
V. Atenent a l'objecte de la modificació, no resulta necessari suspendre l'atorgament de llicències previst en l'article 101 de la Llei Urbanística Valenciana i es manté el règim actual d'edificació de les parcel·les.  
VI. Segons preveu l'article 94 de la Llei Urbanística Valenciana, les modificacions dels plans es duran a terme pel procediment previst per a cada tipus de pla, i l'article 223.5 del Reglament d'Ordenació i Gestió Territorial i Urbanística Valencià establix que les modificacions dels plans generals, referides únicament a elements d'ordenació detallada, es tramitaran conforme al procediment previst per a l'aprovació de plans parcials.   
Segons l'article 83.2.a de la Llei Urbanística Valenciana en relació amb el 90.2 del mateix text, conclosa la redacció del pla, l'òrgan competent el sotmetrà a informació pública per un període mínim d'un mes.   
VII. L'article 123.1.i de la Llei Reguladora de les Bases d'Administració Local atribuïx al Ple de l'Ajuntament la competència per a l'aprovació inicial del planejament general. El present acord s'haurà d'adoptar amb el vot favorable de la majoria absoluta del nombre legal de membres del Ple de conformitat amb el que establix l'article 123.2 de la Llei Reguladora de les Bases de Règim Local.  
Per tot això, vistos els informes de l'arquitecta municipal de data 2 de desembre de 2010, del cap del Negociat Administratiu de Planejament i Gestió Urbanística, conformat per l'assessora jurídica de Planejament i Gestió Urbanística de data 2 de desembre de 2010 i l'informe del secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge, i Serveis Urbans, S'ACORDA  
Primer. Aprovar inicialment la modificació puntual del Pla General d'Ordenació Urbana de Castelló de la Plana, relativa al canvi de destí de la dotació pública AD-LO/344 (garatge anglés) i de la dotació privada TD-RA\*/164 (asil) i les correccions d'ajust en els plans d'ordenació i volumetria en illa.  
Segon. Sotmetre a informació pública pel termini d'un mes la modificació puntual del Pla General d'Ordenació Urbana de Castelló de la Plana, relativa al canvi de destí de la dotació pública AD-LO/344 (garatge anglés) i de la dotació privada TD-RA\*/164 (asil) i les correccions d'ajust en els plans d'ordenació i volumetria en illa i inserir el corresponent anunci en el Diari Oficial de la Comunitat Valenciana, en un diari d'àmplia difusió en la localitat, així com en la pàgina web municipal.»  
El que es fa públic per a general coneixement i es comunica al mateix temps que durant el termini d'un mes les persones que estigueren interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic situades a l'avinguda dels Germans Bou núm. 16) i presentar les al·legacions que creguen convenients.   
Castelló de la Plana, 12 de gener de 2011.- L'alcalde en funcions del Ple: Javier Moliner Gargallo.- El secretari general: Juan Jiménez Hernandis.